《梅溪徙居吾乡北山下》
宋代·张埴

乾坤如此我，牢落百深杯。
腰有难相折，头无可以抬。
南村元亮往，西瀼少陵来。
书了深衣带，千金末矣哉。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。